Winston-Salem, North Carolina

Winston-Salem je grad u američkoj saveznoj državi Sjeverna Karolina, u okrugu Forsyth. Geografija Winston-Salem se nalazi u središnjem dijelu savezne države Sjeverne Karoline, u njenom okrugu Forsyt, čiji je najveći i glavni grad. Četvrti je po veličini grad u Sjevernoj Karolini. Historija Grad Winston-Salem , stvoren je 1913. godine spajanjem dosadašnja dva susjedna grada Winstona i Salema u jedan koji je dobio ime Winston-Salem. Salem Povijest grada Salema počinje u siječnju 1753. godine kada je biskup moravske Crkve August Gottlieb Spangenberg, odabrao ovo područje i dao mu ime "die Wachau" (lat. "Wachovia") prema imanju austrijskoga grofa Nicolausa Ludwiga Zinzendorfa. Winston Winston je osnovan kasnije od Salema, 1849. godine, ime je dobio po lokalnom junaka Američkog rata za neovisnost Josephu Winstonu, koji je bio dobro poznat u susjednome gradu Salemu. Ubrzo nakon toga, gradovi Winston i Salema pripojeni su su u novoosnovani Forsyth okrug. Winston je razvijan kao industrijski grad temelj industrije bila je proizvodnja duhanskih proizvoda, namještaja i tekstila. Godine 1851., Winston je bio određen sjedište okruga, a nastavilo se sa planovima za povezivanje gradova Winstona i Salema , trg okruga je bio postavljen samo 1,6 km sjeverno od glavnoga trga u Salemu. Demografija Po popisu stanovništva iz 2000. godine u grad je živjelo 185.776 stanovnika u 76.247 kućanstva sa 46.205 obitelji s prebivalištem u gradu, dok je prosječna gustoća naseljenosti 659 stan./km2. Prema rasnoj podjeli u naselju živi najviše bijelaca 55,57% i afroamerikanaca kojih ima 37,10%. Po popisu iz 2010. godine broj stanovnika je 229.617, što je 43.841 (23,6 %) stanovnika više nego 2000. godine. Zanimljivost Nadimci grada su su "Twin City", "Camel City", "The Dash", a moto grada je "Your Life. Enriched." Značajne osobe Tim Duncan, američki košarkaš Chris Paul, američki košarkaš Lew Gerrard, novozelandski teniser Gradovi prijatelji Ungheni, Moldova Kumasi, Gana Nassau, Bahami Shangai, Kina Reference Literatura Vanjske veze Službena stranica grada